Komende komeet toe al die tyd twee | Maroela Media
Komende komeet toe al die tyd twee
Die beoogde landing op 'n komeet op 11 November het skielik veel ingewikkelder geword toe foto's van die naderende Rosetta-tuig onthul het dat die komeet twee koppe het wat aanmekaar vassit.
Rosetta neem die Philae-landingstuig na die komeet Churymov-Gerasimenko, wat nou blyk heel gepas, 'n dubbeldoor naam te hê. Die gesamentlike grootte van die komeet is sowat 4 kilometer by 3,5 kilometer. Dit sal die eerste keer wees dat 'n aardtuig op 'n komeet land.
Dit blyk dat dubbel-komete nie skaars is nie. Drie uit die vyf komete waarby die Europese Ruimteagentskap verbygevlieg het was dubbel-komete. Rosetta is reeds tien jaar gelede gelanseer om uiteindelik die landing deur sy landingstuig te kan uitvoer.